b'\n_START_ARTICLE_\nVeniamin Apostol\n_START_SECTION_\nBiografie\n_START_PARAGRAPH_\nVeniamin Apostol s-a n\xc4\x83scut pe 15 august 1938, \xc3\xaen satul Dubna, jude\xc8\x9bul Soroca, \xc3\xaen familia lui Gavril \xc8\x99i Eudochia Apostol. \xc3\x8en 1955 - absolve\xc8\x99te \xc8\x98coala de iluminare cultural\xc4\x83 \xe2\x80\x9eE. S\xc3\xa2rbu\xe2\x80\x9d din Soroca; \xc3\xaen 1964 - absolve\xc8\x99te Institutul de Stat al Artelor \xe2\x80\x9eG. Musicescu\xe2\x80\x9d, Facultatea teatral\xc4\x83, specialitatea Actor teatru dramatic, clasa lui Valeriu Cupcea; \xc3\xaen 1969 - absolve\xc8\x99te Institutul de Art\xc4\x83 Teatral\xc4\x83 "A. Lunacearski" din Moscova, Federa\xc8\x9bia Rus\xc4\x83; Facultatea Regie, specialitatea Regie teatru dramatic; clasa lui Anatolii Efros. _NEWLINE_Debuteaz\xc4\x83 cu spectacolul "O noapte cu privighetori" de V. Ejov. \xc3\x8en anul 1968 este angajat \xc3\xaen calitate de Regizor la Teatrul academic muzical-dramatic "A.S. Pu\xc8\x99kin"; Chi\xc8\x99in\xc4\x83u, Moldova. \xc3\x8en 1977 sus\xc8\x9bine teza de doctor \xc3\xaen studiul artelor \xe2\x80\x9eActivitatea creatoare a teatrului pentru tineret\xe2\x80\x9d la Academia Teatral\xc4\x83 din Moscova, GHITIS.  trece \xc3\xaen func\xc8\x9bia de Prim-regizor al Teatrului academic muzical-dramatic "A.S. Pu\xc8\x99kin"; Chi\xc8\x99in\xc4\x83u, Moldova. \xc3\x8en anul 1981 din nou este numit \xc3\xaen func\xc8\x9bia de regizor al aceluia\xc8\x99i teatru._NEWLINE_\xc3\x8en urma stabilirii unei colabor\xc4\x83ri str\xc3\xa2nse cu dramaturgul Dumitru Matcovschi, colaborare, care cu timpul s-a transformat \xc3\xaentr-o rela\xc8\x9bie de prietenie, pe scena Teatrului academic de stat A.S. Pu\xc8\x99kin (actualul Teatru na\xc8\x9bional "Mihai Eminescu") au fost montate spectacole de referin\xc8\x9b\xc4\x83 \xc3\xaen istoria artei teatrale de peste Prut: "Tata" (1978), "Abecedarul" (1987), "Pomul vie\xc8\x9bii" (1984)._NEWLINE_\xc3\x8en anul 1985, din cauza promov\xc4\x83rii valorilor na\xc8\x9bionale pe scena teatrului moldovenesc, este transferat de c\xc4\x83tre conducerea Ministerului culturii la Teatrul dramatic rus "A.P. Cehov" unde va ocupa fotoliul de prim-regizor. Nec\xc4\x83t\xc3\xa2nd la acest fapt, g\xc4\x83se\xc8\x99te limb\xc4\x83 comun\xc4\x83 cu actorii, vorbitori de limb\xc4\x83 rus\xc4\x83 ai acelui teatru, \xc8\x99i monteaz\xc4\x83 c\xc3\xa2teva spectacole de referin\xc8\x9b\xc4\x83. Printre aceste spectacole merit\xc4\x83 de men\xc8\x9bionat "\xd0\xa0\xd1\x8b\xd0\xb6\xd0\xb0\xd1\x8f \xd0\xba\xd0\xbe\xd0\xb1\xd1\x8b\xd0\xbb\xd0\xb0 \xd1\x81 \xd0\xba\xd0\xbe\xd0\xbb\xd0\xbe\xd0\xba\xd0\xbe\xd0\xbb\xd1\x8c\xd1\x87\xd0\xb8\xd0\xba\xd0\xbe\xd0\xbc" ("M\xc3\xa2r\xc8\x9boaga cu clopo\xc8\x9bei") de Ion Druta \xc8\x99i "\xd0\xa1\xd1\x82\xd1\x80\xd0\xb0\xd1\x85 \xd0\xb8 \xd0\xbe\xd1\x82\xd1\x87\xd0\xb0\xd1\x8f\xd0\xbd\xd0\xb8\xd0\xb5 \xd0\xb2 \xd1\x82\xd1\x80\xd0\xb5\xd1\x82\xd1\x8c\xd0\xb5\xd0\xb9 \xd0\xb8\xd0\xbc\xd0\xbf\xd0\xb5\xd1\x80\xd0\xb8\xd0\xb8" ("Fric\xc4\x83 \xc8\x99i disperare \xc3\xaen al Treilea Reich") de Bertolt Brecht. \xc3\x8en anul 1987 este ales \xc3\xaen func\xc8\x9bia de Pre\xc8\x99edinte al Uniunii Oamenilor de Teatru din Moldova, pe care o conduce timp de 9 ani._NEWLINE_Din 1991 \xc8\x99i p\xc3\xa2n\xc4\x83 \xc3\xaen 1999 \xc3\xaendepline\xc8\x99te func\xc8\x9bia de Rector al Institutului de stat al artelor din Republica Moldova. Iar \xc3\xaen anul 1999, dup\xc4\x83 ce pleac\xc4\x83 din func\xc8\x9bia de rector, devine \xc8\x99ef al Catedrei Regie a Universit\xc4\x83\xc8\x9bii de stat a Artelor._NEWLINE_\xc3\x8en anul 1996, pentru lucrul la spectacolul "Apostolul Andrei" de Ion Druta, i-a fost \xc3\xaenm\xc3\xa2nat Premiul de stat._NEWLINE_Veniamin Apostol a fost Deputat al Congresului deputa\xc8\x9bilor poporului al Uniunii Sovietice (1989), unde a continuat s\xc4\x83 promoveze \xc8\x99i s\xc4\x83 apere valorile na\xc8\x9bionale. Veniamin Apostol a decedat la data de 14 decembrie 2000 \xc3\xaen urma unui accident cerebral vascular. A fost \xc3\xaenmorm\xc3\xa2ntat \xc3\xaen Cimitirul Central din Chi\xc8\x99in\xc4\x83u._NEWLINE_\xc3\x8en iunie 2010 a fost fondat la Soroca Teatrul Veniamin Apostol.'